૨૦૦૭માં સુધરાઈએ શહેરનાં તમામ નવાં કન્સ્ટ્રક્શનમાં રેઇન વૉટર હાર્વેસ્ટિંગ પ્લાન્ટ્સ ફરજિયાત કરવાની જાહેરાત કરી હતી, પરંતુ સાત વર્ષ બાદ પણ એના અમલનું કોઈ જ ઠેકાણું નથી. પ્રાઇવેટ ડેવલપરો પાસે તો સુધરાઈ આ સ્કીમનો અમલ નથી કરાવી શકી, પરંતુ ખુદ સુધરાઈનાં નવાં બંધાયેલાં બિલ્ડિંગોમાં પણ પાણી બચાવવાની આવી કોઈ જ વ્યવસ્થા ઊભી કરવામાં નથી આવી. સુધરાઈએ આ જાહેરાત કર્યાના સાત વર્ષમાં ૬૮૫૫ નવાં બિલ્ડિંગ બંધાયાં એમાંથી માત્ર ૩૦૦૮ બિલ્ડિંગમાં જ રેઇન વૉટર હાર્વેસ્ટિંગ સિસ્ટમ ઇન્સ્ટૉલ કરવામાં આવી છે.